Avret

Filološko značenje riječi avret je mahana i nedostatak, ono što treba pokriti i od čega se stidi. Avret u Šerijatu je ono što se mora pokriti u namazu.
Na obaveznost pokrivanja avreta (stidnog dijela tijela) u namazu upućuju i riječi Allaha:

O sinovi Ademovi, lijepo se obucite kada hoćete da namaz obavite.El-A'raf, 31 ().

Pod izrazom zine () misli se na lijepu odjeću, a pod izrazom mesdžid () na namaz, jer se on obavlja u mesdžidu. Aiša prenosi da je Poslanik rekao: Allah ne prima namaz žene bez mahrame.Ebu Davud i Et-Tirmizi, koji kaže da je hasen (). Također svi učenjaci ummeta su složni u mišljenju na obaveznost pokrivanja stidnog mjesta.

Klanjač, kada stupa u namaz, staje pred Uzvišenog i moli Ga, pa je obavezan, iz poštovanja prema svome Slavljenom gospodaru i pristojnosti prema Njemu, pokriti stidni dio tijela.

Stidni dio tijela kod muškarca je od dijela tijela ispod pupka, pa do ispod koljena. Pupak ne spada u stidni dio, a koljeno spada. Prenosi se da je Poslanik rekao: Naređujte svojoj djeci namaz u sedmoj godini, a silom ih nagonite (kažnjavajte ih) da klanjaju kada napune deset godina i u posteljama ih razdvajajte. Kada neko od vas oženi svoga roba ili robinju ili ga iznajmi, neka robinja ne gleda u njegov stidni dio tijela. Doista je ono što je ispod pupka do koljena stidni dio tijela.Ove riječi (tj.hadis) prenosi Amr ibni Šu'ajb od svoga oca, a ovaj od svoga oca, a on od Vjerovjesnika a.s. Bilježe Ahmed i Ed-Darektuni, prenosioci su pouzdani. (). Potvrđeno je da je Poslanik zabranio otkrivanje bedra (stegna).

Stidni dio tijela kod žene je čitavo tijelo osim lica i šaka.Ovo je u toku namaza, ali njegovo otkrivanje pred strancem nije dozvoljeno da bi se izbjegla smutnja koja je prisutna u ovo vrijeme Na to nas upućuje i hadis Poslanika: Allah ne prima namaz žene bez mahrame. Od Aiše (r.a.) se prenosi da je rekla: Žene, vjernice su klanjale s Allahovim Poslanikom (a.s.) sabah, ogrnute u svoje haljine (ogrtače), zatim su se vraćale svojim kućama kada završe namaz, a da ih niko nije prepoznao, zbog mraka.Bilježi El-Buhari, 578.

Ulema se razilazi u pitanju stopala (da li su stidni dio). Ispravnije je da se ona ne ubrajaju u stidni dio.Šerhul-mun'je, 210.

Spomenuti dijelovi su stidni u odnosu na onog ko gleda klanjača, a ne za samog klanjača. Tako npr., ako bi klanjač pogledao tokom namaza u svoj stidni dio kroz otvor na odjeći, namaz mu neće biti pokvaren. Potrebno je sakriti dio sa strane, a ne odozdo. Obavezno pokrivanje se ne može postići providnom odjećom ispod koje se vidi boja kože. Aiša kaže: Allah se smilovaao prvim ženama muhadžirkama. Kada je Allah objavio: i neka vela svoja spuste na grudi svoje, pocijepale su svoja najdeblja platna i time se pokrile.El-Buhari(7485), Ebu-Davud i ovo je njegov tekst

Mustehab je da se odgodi namaz do pred kraj namaskog vremena ako se osoba nada da će naći pokrivač. Ako se za pokrivanje avreta nema ničeg drugog osim nečiste odjeće, obući će se i klanjati u njoj, jer je to manji prijestup od ostavljanja avreta otkrivenim. Pravilo u ovakvim situacijama je da onaj koji bude imao dva problema isotg stepena, odabrat će rješenje jednog od njih, a ako su različitog stepena, odabrat će lakši prijestup.

Nije dozvoljeno započeti namaz ako je četvrtina jednog od avreta otkrivena (ili više od četvrtine), jer se četvrtina u mnogim pitanjima tretira kao cijelina. Ako klanjač u toku namaza svjesno otkrije jedan od avreta namaz će mu odmah biti pokvaren.

Organi avreta kod muškarca su dijelovi tijela koji se nalaze između pupka i koljena, uključujući i koljena.

Kod žene je avret cijelo tijelo osim lica, šaka i stopala.

 Bilješke 

Kategorija:Namaski farzovi